NaiveNeuron/SloPal huggingface dataset:
Dvořák, Oskar, poslanec NR SR (2024-02-02):
Ďakujem veľmi pekne za slovo. Ďakujem ti, Marek, za tento príhovor. Podľa mňa treba si to pripomínať, to, čo sa tu deje, na týchto konkrétnych prípadoch. A ten prípad s tými horalkami je veľmi dobrým príkladom, však máme tu dvoch expertov na to, ja vidím vždy pána predsedajúceho, že našpúli uši, keď počuje tento artikel, ale máme tu zároveň aj pána ministra pôdohospodárstva. Lebo keď niekomu napadne teda maloobchod, povie sa maloobchod, maloobchodníci, väčšinou sú to potraviny. A teda mňa by zaujímalo, keď tu rovno nám tu sedí teda pán minister pôdohospodárstva, pod ktorého táto agenda spadá, tak teraz ako vysvetlíte tým ľuďom, kto je, tým malým obchodníkom, tým potravinárom, že keď niekto teda príde si zobrať tieto horalky, že ako vy vyriešite jeho problém tejto narastajúcej kriminality. Čo prídete teda s nejakými dotáciami na SBS-kára v každej malej večierke, alebo ako by ste to chceli riešiť? Máme tu teda dvoch expertov na horalky, na tento artikel, ja by som to veľmi rád počul. Pretože keď by rozprávate o spravodlivosti, rozprávate o spravodlivosti pri tých vašich trinástich alebo koľkatich ľudí, tých málo, ktorým chcete priniesť spravodlivosť. Ale čo tak spravodlivosť pre týchto malých potravinárov? Čo tak spravodlivosť pre ľudí, ktorým chcete za to, že vyrábali konopné maste, brať domy a chcete ich tu zatvárať na, na doživotie alebo na 25 rokov. Spravodlivosť pre týchto ľudí vás nezaujíma? Čo tak spravod... keď tu rozprávate a zaštiťujete sa so spravodlivosťou, tak sa naozaj zaujímať o problémy bežných ľudí. Aj tieto problémy, ktoré vám tu ukazujeme, a nielen o problémy tých vašich ľudí. Ďakujem.
A. Belousovová, podpredsedníčka NR SR: (2010-02-10):
Keďže nie sú reakcie na vystúpenie pani poslankyne Gibalovej, slovo má pani poslankyňa Sárközy. Nech sa páči.
Kollár, Boris, predseda NR SR (2020-04-28):
Ďakujem pánovi poslancovi. Teraz do rozpravy podľa poradia je prihlásený pán Kašper. Pán poslanec, nech sa páči máte slovo. (Krátka pauza.) Pán poslanec Kašper? Nie je prítomný, stráca poradie. Ďalej vystúpi pán poslanec Petrák. Nie, stráca poradie. Pán poslanec Tomáš Erik. Stráca poradie. Pán poslanec Kočiš. Nech sa páči, pán poslanec, máte slovo.
Blaha, Ľuboš, poslanec NR SR (2022-05-03):
Pán poslanec Pellegrini, veľmi správne ste upozornili na to, že to, čo sa dneska na Slovensku deje, nemá žiaden precedens v európskych dejinách po druhej svetovej vojne. Ešte nikdy sa nestalo, že by opozičného lídra išli zavrieť do väzby! A tu je ten dramatický rozdiel medzi väzbou a väzením! Trestné stíhanie tu môže pokojne bežať. Ešte nikdy sa nestalo, že by vládna koalícia zatvárala opozičného lídra do väzby, aby ho umlčala! Ešte nikdy sa nestalo, aby počas rokovania riadnej schôdze si väčšinový valec schválil nočné rokovanie, len aby umlčal opozíciu. To sa ešte naozaj nikdy nestalo. Nikdy sa nestalo, že by štátna moc uvažovala o rozpustení všetkých opozičných strán! Lebo o tomto sa dneska hovorí. Idú rozpustiť ĽSNS, idú rozpustiť REPUBLIKU, idú rozpustiť SMER. Toto dneska chcú ponúknuť slovenskej verejnosti veľkí demokrati. Ešte nikdy sa nestalo, že by boli vypnuté opozičné médiá. Vy sledujete, čo sa tu, preboha, na Slovensku deje? Však idú likvidovať opozíciu, jednu stranu po druhej. Kriminalizujú nás. Prenasledujú nás. Dokonca štátna moc nám zakazuje hovoriť naše názory. A potom na koniec, keď nás všetkých pozatvárajú, tak sa tu postaví Matovič, Sulík, Heger a Čaputová, my sme tu jediní na Slovensku, no tak nás voľte. No ale v čom je to iné, ako model v Severnej Kórei? V čom? Prepáčte, ešte nikdy sa nestalo, že by na čele špeciálnej prokuratúry stál nenávistný dlhoročný politik, ktorý je prepojený na vládnu koalíciu, lebo to je bývalý líder strany NOVA, ktorá dneska sedí vo vládnej koalícii. Ešte nikdy sa nestalo, že by na čele senátu Najvyššieho súdu, ktorý o týchto veciach rozhoduje, bol Matovičov kandidát na špeciálneho alebo generálneho prokurátora Kliment. Ešte nikdy sa nestalo, že by fašistický valec takto likvidoval demokraciu na Slovensku. Ešte nikdy.
Blanár, Juraj, podpredseda NR SR (2021-09-30):
Pán poslanec Ján Blcháč, nech sa páči.
D. Lipšic, poslanec: (2008-09-04):
Je to aj v stanovisku vlády, kde ste napísali, že prepis tohto telefonátu sa nenachádza v trestnom spise. To nikto ani netvrdil. Nachádza sa v inom spise. V dohľadovom spise Generálnej prokuratúry spisová značka III/2GPT228/93 na strane 256. Tam sa nachádza. Keďže námietka nebola podaná kvôli tomu, že došlo k výmene člena senátu, preto tá námietka nie je vo vyšetrovacom spise, ale je v dohľadovom spise, ktorý Generálna prokuratúra používa na odvolacie konanie. Citoval som spisovú značku, číslo strany, zrejme to budem ešte robiť dnes častejšie. Ďakujem. (Potlesk.)
Lučanský, Adam, poslanec NR SR (2024-06-12):
Tým sme odhlasovali všetky body zo spoločnej správy. Mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Prosím, otvorte rozpravu.
Senko, Ján, poslanec NR SR (2010-10-20):
Pán poslanec, ja by som chcel doplniť vaše vystúpenie v časti ďalšej dokumentácie, ktorú je potrebné viesť v školách. Aj zmena § 4 tohto zákona svedčí o účelovosti tohto zákona, pretože predstavte si, že by sa v štátnom jazyku nemal viesť napr. návrh na prijatie žiaka so špeciálnymi výchovno-vzdelávacími potrebami do špeciálnej školy alebo by sa nemala viesť v štátnom jazyku správa zo psychologického alebo špeciálnopedagogického vyšetrenia, alebo by sa v štátnom jazyku nemalo viesť písomné vyjadrenie k školskému začleneniu, alebo by sa v štátnom jazyku nemusel viesť individuálny výchovno-vzdelávací program individuálne začleneného žiaka, alebo by sa v štátnom jazyku nemusel viesť štatút školského zariadenia, alebo by sa v štátnom jazyku nemusel viesť organizačný poriadok školy. No to je na uváženie pre vás všetkých a že niektoré zmeny znenia súčasne platného zákona sú ozaj iba účelovými zmenami a nevynútila si ich súčasná prax.
Blaha, Ľuboš, poslanec NR SR (2017-04-07):
Pani kolegyňa, ja mám až niekedy zimomriavky z toho, s akým sebavedomím vy rozprávate o veciach, kde nemáte ale žiadnu odbornosť. Miera chudoby na Slovensku 18,4 %, mimochodom, v Európskej únii je priemer 23,7 %, čiže sme ďaleko pod priemerom Európskej únie. Pokles o 150-tisíc z čias, kedy ste vy podporovali vládu Radičovej, tak netárajte, prosím vás, o chudobe! Vy vôbec netárajte o chudobe! Mňa desí to, jak dneska pravicová opozícia sa tu hrá na revolučné krídlo Komunistickej internacionály. Vy, ktorí ste tu prebadali neoliberálne reformy, dneska tu rozprávate o sociálnych opatreniach, že sa nehanbíte! Potom, keď počúvam tie vaše konšpirácie, to je až detinské, že ak dohrajú oni jeho hru alebo on hrá ich hru a on kryje ich, proste konšpirujete tu ako nejaký Tibor Eliot Rostas, to už nemyslíte vážne hádam! Ako, alebo Putin za to môže? Až tam budeme nakoniec, som si istý, že raz to skončí pri Putinovi. Ďalšia vec, hodnotíte odbornosť psychológov, vy hodnotíte odbornosť psychológov. Na základe čoho, prosím vás, pani kolegyňa? Vy ste neni psychologička, vy ste neni sociálna pracovníčka, vy ste neni nič. Čo vy chcete hodnotiť psychológov, preboha, to je koniec sveta, keď už takíto ľudia sa vyjadrujú k týmto veciam. Ďalšia vec, na konci poviete, že či sa riaditeľ Tománek lieči. Bože, veď to je taká nechutná stigmatizácia toho človeka. On pred dvadsiatimi rokmi prestal fetovať. Je to niečo úžasné, ja, mňa fascinujú ľudia, ktorí dokázali prestať fetovať. Ja som prestal fajčiť a mal som s tým také problémy jak svet. Viete si predstaviť, že niekto dokáže zobrať heroín, prestať to brať? A spraví zo seba riaditeľa takéhoto zariadenia (výkriky z pléna) a je dosť možné, že sa stará veľmi dobre o tých ľudí. Kto to po mne vyhukuje teraz? Krajniak, no Ježiš, dobre. (Reakcie z pléna.) Takže, takýto človek proste si zaslúži skôr úctu, pokiaľ náhodou... (Výkriky z pléna. Prerušenie vystúpenia predsedajúcou.)
Sloboda, Radovan, poslanec NR SR (2021-11-11):
Miro, ty si sa ma to minule pýtal, že jak dlho sa poznáme. No, poznáme sa strašne dlho, ja neviem, možno aj dvadsať rokov, ale ja si ťa pamätám ako takého bystrého chlapca. (Smiech v pléne.) Ja neviem, čo sa to s tebou teraz porobilo, toto, čo si tu hovoril napríklad, to Nemecko, tak ja neviem, jaké správy si ty pozeral, ale v Nemecku, v Berlíne konkrétne, idú púšťať do obchodov iba zaočkovaných. Tak neviem, čo to tu rozprávaš za hlúposti, že aký covid niekde inde v Nemecku? Aké správy to ty pozeráš? Nejaké správy v Detve alebo aké správy tam máš, nejaké špeciálne alebo čo? (Potlesk.)
T. Cabaj, podpredseda NR SR: (2009-06-23):
S reakciou, pani poslankyňa Klára Sárközy, nech sa páči.
Pčolinský, Peter, podpredseda NR SR (2023-05-18):
Kolegovia a kolegyne, skôr ako začneme, dovoľte, aby som privítal na balkóne študentov zo Základnej cirkevnej školy v Žiari nad Hronom (potlesk) a starostu z obce Slaská Dana Geliena. (Potlesk.)
M. Číž, podpredseda NR SR: (2007-06-28):
Vážené kolegyne, kolegovia, objavujú sa opäť pripomienky k spôsobu vedenia schôdze. Zdá sa, že je potrebné pripomenúť niektoré ustanovenia, osobitne pánovi Frešovi, možno mu to rozptýli pochybnosti. § 32 – Zabezpečenie poriadku v rokovacej sále. „Ak sa rečník odchyľuje od prerokúvanej veci, predsedajúci ho vyzve, aby hovoril k veci. Ak ani po opakovanej výzve nebude hovoriť k veci, odoberie mu slovo. Ak rečník prekročí rečnícky čas, predseda ho na to upozorní, ak okamžite neskončí, odoberie mu slovo.“ V ods. 2: „Poslanca, ktorý neuposlúchne výzvu, ktorou sa mu odobralo slovo, alebo ktorý svojimi prejavmi alebo činmi v rokovacej miestnosti prekročil hranice slušnosti, predsedajúci vyzve zachovať poriadok. Ak výzva na zachovanie poriadku nevedie u poslanca k náprave, môže predsedajúci vykázať poslanca až do skončenia rokovania v tom istom dni z rokovacej miestnosti. Vykázaný poslanec má právo zúčastniť sa na hlasovaní o každom návrhu.“ Vážené kolegyne, kolegovia, vážne poprosím, nemáme nijaký iný záujem, aby sme korektne a dôstojne viedli naše rokovania v Národnej rade. Poprosím ale všetkých pánov poslancov, keby dodržiavali rokovací poriadok. Je zákonom a nepripravila ho naša vláda. Pripravila a jeho znenie, páni kolegovia, ste pripravili pre Národnú radu vy v predchádzajúcom volebnom období. Teraz má slovo pani poslankyňa Vaľová.
Naď, Jaroslav, minister obrany SR (2022-12-01):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, v zmysle otázky si dovolím nasledovnú odpoveď. Snaha čínskych orgánov a Komunistickej strany Číny o kontrolu čínskej diaspóry v zahraničí nie je pre slovenské spravodajské služby vrátane Vojenského spravodajstva žiadnou novinkou. Vojenské spravodajstvo vníma intenzívne snahy z Číny o kontrolu diaspóry na nie... na Slovensku už niekoľko rokov a špeciálne ostatné dva roky sa tomu intenzívne venuje. Zverejnené informácie o tzv. čínskych zahraničných policajných staniciach a ich nezákonných aktivitách v niektorých krajinách vláda Slovenskej republiky a ani Vojenské spravodajstvo v žiadnom prípade nepodceňujú. Tejto otázke je venovaná náležitá pozornosť viacerých subjektov bezpečnostných zložiek, dokonca aj rezortu diplomacie. Dostupné informácie v tejto veci sú zo strany Vojenského spravodajstva vyhodnocované a následne poskytované oprávneným subjektom pre prípadnú realizáciu ďalších krokov. Realita je taká, že, a to poviem teraz nad rámec toho, čo mám pripravené, že naozaj sa tejto téme výrazne venujeme. Faktom ale je, že ešte väčší problém nám možno spôsobujú aktivity politických aktérov vrátane členov Národnej rady Slovenskej republiky, ktoré svoju náchylnosť spolupracovať alebo stretávať sa s predstaviteľmi Čínskej ľudovej republiky vrátane formálnych či neformálnych stretnutí pravidelne realizujú. Napriek tomu, že opakovane vyzývam a odporúčam aj poslancom Národnej rady Slovenskej republiky, aby sa takýmto stretnutiam vyhýbali, sú realizované. To znamená, robíme svoju prácu. Zodpovedné zložky sa na to pozerajú a zodpovední ľudia dostávajú adekvátne odpovede. Ďakujem veľmi pekne.
Přidal, Alojz, poslanec NR SR (2011-03-23):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Pán predseda, dajte hlasovať.
Grendel, Gábor, podpredseda NR SR (2021-11-04):
V rozprave teraz vystúpi pán poslanec Vladimír Zajačik. Nevidím ho v sále, takže stráca poradie. Pani poslankyňa Anna Zemanová, takisto nie je v sále. Pán poslanec Ján Blcháč tu je, takže nech sa páči. Po ňom sa pripraví pán poslanec Suja. A o 17.00 hod. budeme, kolegovia, hlasovať o interpeláciách.
V. Veteška, podpredseda NR SR: (2004-10-22):
Vyhlasujem rozpravu za skončenú. Prerušujem rokovanie o tomto bode programu. Je 13.00 hodín, mojou úlohou je prerušiť schôdzu. Pýtam sa, je tu pán minister Palko, ešte sú tu potom tri zákony, či je všeobecný súhlas, aby sme dotiahli tieto zákony, ktoré má pán minister Palko predkladať. (Odpoveď z pléna.) Ďakujem pekne za porozumenie. Tak budeme pokračovať ďalej. Bude nasledovať druhé čítanie o vládnom návrhu zákona, ktorým sa mení zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení zákona č. 110/2003 Z. z. Vládny návrh zákona ste dostali pred prvým čítaním ako tlač 787 a spoločnú správu máte ako tlač 787a. Prosím ministra vnútra Slovenskej republiky pána Palka, aby vládny návrh zákona odôvodnil.
Záborská, Anna, poslankyňa NR SR (2020-09-29):
Vážený pán predseda, vážené kolegyne a kolegovia, ctená snemovňa, otvárame druhé čítanie o návrhu skupiny poslancov na vydanie zákona, ktorým sa mení a dopĺňa zákon o zdravotnej starostlivosti, službách súvisiacich s poskytovaním zdravotnej starostlivosti. V prvom čítaní za zákon hlasovalo 81 poslancov. Rada by som všetkým týmto poslancom poďakovala, lebo tým, že posunuli zákon do druhého čítania, umožnili dnešnú rozpravu. Aj keď je tento zákon o pomoci tehotným ženám, za ostatné mesiace sme sa nevyhli často búrlivej diskusii o potratoch, o umelom ukončení tehotenstva a táto téma v spoločnosti je veľmi senzitívna, ale treba povedať, že je to téma legitímna. Verím, že dnešná diskusia vyjasní ešte pretrvávajúce nedorozumenia a zákon nakoniec schválime. Pán predseda, skončila som, môžte otvoriť rozpravu a do rozpravy sa hlásim ako prvá. Ďakujem pekne.
Ledecký, Vladimír, poslanec NR SR (2021-05-03):
Ďakujem pekne. Rušenie pôšt. V prvej fáze ideme rušiť 100 pôšt, takisto je riešenie, keďže vieme, že tieto pošty z väčšej časti sú majetkom miest a obcí, tak navrhli sme, pripravili pilotný projekt, ako by sa to dalo riešiť. Chcem, chcem však zostať pozitívne naladený. Nie som proti programovému vyhláseniu vlády, naopak, trvám na tom, aby to bolo najlepšie, najadresnejšie a žiadne prázdne frázy. Nespochybňujem programové vyhlásenie vlády. Ja som ho tvoril, ale trvám na tom, aby bolo ozaj reálne a realizovateľné, lebo nič nie je zmenené, na všetkom sme sa podieľali ja a moji spolupracovníci ešte pred rokom. Programové vyhlásenie vlády podporujem, víziu a stratégiu však treba dať do poriadku, ale budem nielen tým, kto bude ako poslanec pomáhať pri jeho realizovaní, ale aj permanentne, tvrdo, nestranne, ale nekompromisne monitorovať a vyhodnocovať jeho plnenie. Ďakujem za pozornosť.
R. Rafaj, poslanec: (2008-12-02):
Tiež ma prekvapil postoj z tohto dátumu zo Strany maďarskej koalície, kde požadovala právo používať geografické názvy aspoň na úrovni roku 1890. A nakoniec, pravda sa ukáže, či platia slová vášho predsedu, ktorý uviedol pred mesiacom, že vaša strana bude hlasovať len za pozmeňujúci návrh z vlastnej dielne. Pokiaľ to tak bude, tak nemám obavu, ako skončí tento návrh.
Paška Pavol, predseda NR SR (2014-03-26):
(Hlasovanie.) 143 prítomných, 34 za, 72 proti, 37 sa zdržalo. Ani tento návrh nezískal podporu. Ešte, pán poslanec, jedno hlasovanie o návrhu pánov poslancov Matoviča a Viskupiča na vydanie zákona, ktorým sa mení a dopĺňa Trestný poriadok, je to tlač 919. (Hlasovanie o návrhu poslancov Národnej rady Slovenskej republiky Igora Matoviča a Jozefa Viskupiča na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony , tlač 919.)
Rafaj, Rafael, poslanec NR SR (2011-05-24):
Pán poslanec, práveže ste hovorili o povahe štátu, tak predpokladám, že ste... (Ruch v sále.)
Zmajkovičová, Renáta, podpredsedníčka NR SR (2013-09-20):
Prerušujem rokovanie o tomto bode programu. Ďalej nasleduje prvé čítanie o návrhu poslancov Národnej rady Slovenskej republiky Ivana Švejnu a Gabriela Csicsaia na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Návrh zákona má tlač 674, návrh na jeho pridelenie na prerokovanie výborom je v rozhodnutí č. 650. Opäť dávam slovo poslancovi Ivanovi Švejnovi, aby návrh zákona uviedol.
Muňko, Dušan, poslanec NR SR (2021-09-29):
Pán poslanec, dobre si vystihol, pokiaľ sa týka Hornej Nitry, pretože ministerstvo hospodárstva ani podpredsedníčka vlády nič nespravila za dva roky na to a sa blíži koniec a Horná Nitra bude mať možno, resp. okres Prievidza, bude mať možno o 
3 000 ľudí nezamestnaných v tomto regióne. Samozrejmá vec, pri energetike zlá privatizácia Slovenských elektrární, ale aj distribučných sieti proste má teraz dopad na celkové na energiu a zvyšovanie cien. Dobre si tiež uviedol, že tieto zvyšovania cien budú mať dopad nielen na ostatné výrobky, ale hlavne v poľnohospodárstve, kde naše poľnohospodárstvo prakticky živorí a pasívna, je pasívna bilancia zhruba 800 mld., pričom keď sa pozrieme na Čechoch (Čechov, pozn. red.), tak Česi majú úplne inú bilanciu z hľadiska aj poľnohospodárstva, ale z hľadiska aj, pokiaľ sa týka, energetiky. Čakal som od podpredsedu vlády, že zadefinuje veci, ako pomôže tej Hornej Nitre, či už proste to, čo tam bolo pripravené, tie projekty pre strojárske firmy, pretože firma, ktorá získala zákazku pre Indiu, tak je predpoklad, že by tam mohla tá strojárska výroba sa rozbehnúť a že možno nejakých 200-300 zamestnancov by sa v tej Hornej Nitre uplatnili v tejto strojárskej firme. Zatiaľ pani Remišová, ale ani pán Sulík ako minister hospodárstva nespravil nič. Sú to len bohapusté reči, ktoré, jak budú pomáhať, ale z toho neni nič.
Janas, Karol, poslanec NR SR (2024-02-23):
Ďakujem. Vážený pán poslanec, trošku odbočím na začiatok. Nie je moc korektné rátať poslancov koalície, lebo ja som rýchlo prerátal poslancov opozície a z opozície je tu poslancov sedem. Takže moc si nemáme čo vyčítať, či tu niekto je, alebo nie je. Ale poďme k meritu veci, lebo ja si myslím, že tiež som nový poslanec. Nie som zaťažený tými minulými rokmi, ktoré tu boli. A verte, že som aj dostatočne sebavedomý na to, aby som nepočúval žiadne príkazy, ale vždycky počúvam argumenty a fakty. A to, čo sme si tu na začiatku povedali, alebo čo ste aj vy povedali, tak je podľa mňa meritom. Takým základným faktom je, či je trestné stíhanie alebo trestné konanie zákonné, alebo nezákonné. Ja sám som nikdy nemal takúto skúsenosť. Verím, že ani mať nebudem, takže nie som zatiaľ nijako ani zainteresovaný. Ale nemôžem sa stotožniť nikdy s tým, že súd má definitívne rozhodnúť o tom, či je všetko v poriadku, alebo nie. Ak sa vedie voči niekomu nezákonné trestné stíhanie, ak sa vedie proti nemu nezákonné konanie, ak je vznesené nezákonné obvinenie, a prípadne náhodou takýto človek strávi aj niekoľko mesiacov, a už sa stalo, že aj viac ako rok, v nezákonnej väzbe, tak to už nikto nikdy nedokáže vrátiť naspäť. Nikto nikdy nedokáže vrátiť naspäť ani tých ľudí, ktorí zomreli v nezákonnej väzbe, tí, ktorí tam definitívne prišli o svoje zdravie, a preto si myslím, že § 363 má svoje opodstatnenie. Dokonca ja by som skôr išiel po tom, aby sme dali prokuratúre časový limit na to, aby od vznesenia obvinenia rozhodla tak, aby sa nestávalo to, čo v súčasnosti, že obžalobu dávajú s rozhodnutím o vznesení obvinenia, tak aby tri-šesť-trojka nebola, alebo nemohla byť použitá. Ale skúsme o tom sa baviť korektne, bez emócií, ja vravím, ja som tu nesedel. Nemám k tomu žiadne emócie, nemám k tomu žiadny vzťah, som ochotný počúvať fakty.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 328 druhého pozmeňujúceho návrhu pána poslanca Galka. (Hlasovanie.) Prítomných 133 poslancov, za 18, proti 78, 36 sa zdržali, 1 nehlasoval. Bod sme neschválili.
Jurinová, Erika, podpredsedníčka NR SR (2014-04-03):
Pán poslanec Hlina, poprosím vás, naozaj záverečné slovo k vami predkladanému zákonu.
Osuský, Peter, poslanec NR SR (2012-08-03):
Áno, dostávam sa veľmi rýchle. Bola to Biblia, ktorú čítal, a ten proces, ako viete, sa volá filibustering. V rámci filibusteringu obnáša Biblia i niektoré závažné informácie, akoby sme sa mali chovať. Hovorí menovite... (Prerušenie vystúpenia predsedajúcou.)
Lubyová, Martina, ministerka školstva, vedy, výskumu a športu SR (2019-01-31):
No ak ten národný program má práve ešte horizont až do roku 2027, čiže tam sú naozaj rozplánované a sú tam aj konkrétne akoby tie päťročné, pardon, dvojročné plány. Čiže tam päť po sebe idúcich dvojročných plánov. A v tom programe je vždy vyčlenené alebo v jednom tom stĺpci určené, že v rámci ktorého plánu sa dané opatrenia budú realizovať. Čiže naozaj by som sa pozrela najprv, ak chcete vyslovene tie konkrétnosti, tie podujatia alebo tie opatrenia, ktoré sa tam navrhujú, a v prípade, že teda by ste k tomu nejaké otázky alebo si myslíte, že je niečo neadekvátne, že to treba robiť rýchlejšie, tak by sme sa mohli baviť už potom o tých technických detailoch. Ďakujem pekne.
P. Minárik, poslanec: (2009-02-18):
Ak sa niekomu nezdá, že pán Mikloško v závere tak často vystupoval, on sa tiež nežiadal, aby sme naše štyri návrhy zákonov prerokovali ako posledné. A ku všetkým týmto otázkam, ku všetkým historickým témam, ku všetkým kultúrno-etickým otázkam vystupoval vtedy, kedy ešte väčšina tejto snemovne si dovoliť vystúpiť ani nedokázala. Pán kolega Mikuš, tento zákon som prvýkrát predkladal k 15. výročiu vzniku tejto republiky, to znamená pred rokom. Pán kolega Rydlo, kvázi profesor, sľuboval vtedy komisiu, že tak by sa to malo vyriešiť. Rok – žiadna komisia, žiadni historici! Dokedy budeme čakať? Dámy a páni, ak tento zákon máme, nemôžeme ho mať v takom stave, v akom je teraz. Tento zákon je neúplný a tento zákon by mal byť akýsi iterinár. Ak vás niekto požiada o krátky exkurz cez dejiny Slovenska, tak mu asi budete hovoriť to, na čo chcete byť hrdí. Mal by to byť exkurz a preveďte niekoho podľa súčasného znenia zákona dejinami? Začnete naozaj tým Cyrilom a Metodom a potom sa ocitnite v štyridsiatom ôsmom 19. storočia. Nevysmial by vás? Nevysmial by vás, čo je to za národ s tisícročnou históriou? Dámy a páni, Slováci nie sú plebejský národ, tak ako ho nazval Mináč, my sme národ ako každý iný a naša história bola aj v tisícom, aj v tisícšesťsto, aj v tisícosemstoštyridsaťosem, tak ako ju píšeme aj dneska. (Potlesk.)
Bugár, Béla, podpredseda NR SR (2018-02-07):
Do rozpravy ako posledná sa hlási pani ministerka školstva. Nech sa páči, máte slovo.
Blaha, Ľuboš, podpredseda NR SR (2024-05-09):
Ďakujem pekne. Vyhlasujem rozpravu o tomto bode programu za skončenú. Chce k rozprave zaujať stanovisko navrhovateľ? Pravdepodobne nie, lebo teraz ho zaujal. Chce vyjadriť stanovisko pán spravodajca? Nie, nie je tomu tak. Prerušujem rokovanie o tomto bude programu. Ďakujem za účasť a vyhlasujem 13. schôdzu za skončenú. Pokračujeme zajtra o deviatej hodine. Ďakujem pekne. (Rokovania 13. schôdze NR SR sa skončilo o 23.48 hodine.)
Pčolinský, Peter, poslanec NR SR (2020-09-23):
Ďakujem pekne. Pán kolega Kéry, teraz budem trošku kritický. Nie som si istý, či na tomto návrhu zákona ti až tak záleží. Poviem ti prečo. Ty si v politike pomerne dlho, vieš dobre, ako to funguje, vieš dobre, že každý návrh zákona prejde tak, že rokujeme, dohodneme sa, konsenzus, kompromis a potom to schválime. Moja otázka znie, že kedy si bol za nami, že chceš podporu tohto zákona, že chceš našich poslancov presvedčiť. Nebol si. Vieš veľmi dobre, že takéto veci sa nerobia tak, že o trištvrte na tri odprezentuješ zákon a o piatej chceš, aby sme tu za to zahlasovali. Keby ti na tom naozaj záležalo, tak prídeš minulý týždeň a povieš, že, chlapci, chcem rokovať o tomto návrhu zákona, chcem vás požiadať o podporu, chcem prísť na váš poslanecký klub. A ja by som bol ten, ktorý by na koaličnej rade otvoril túto tému, lebo si o tom myslím, že je to dobrá téma, že je to dobrý návrh zákona, a presviedčal by som koaličných partnerov o tom, aby sme to podporili. Viete dobre, že s nami sa dohodnúť dá, že na rozdiel od vás, keď ste tu vládli, už ani neviem koľko rokov, ale dosť dlho, respektíve pridlho, tak na rozdiel do vás my sme ochotní vás počúvať, podporili sme vám zbraňovú amnestiu, my s tým nemáme absolútne žiaden problém. A keby vám na tom záležalo, pán kolega, tak prídeš za nami, obehneš si poslanecké kluby a požiadaš o podporu. Keby vám na tom záležalo. Keď my sme boli v opozícii a nám na niečom veľmi záležalo, a vy si veľmi dobre pamätáte, že som vás chodil otravovať s exekučnou amnestiou, nasľubovali ste mnohí, že áno, je to dobrý návrh zákona, potom ste zahlasovali, jak ste zahlasovali. Ale veľmi dobre vieš, že schvaľovanie zákonov a ten celý legislatívny proces, tak k tomu nasledujú ešte potom rokovania naprieč politickým spektrom, pokiaľ chceš získať podporu takého návrhu.
Pčolinský, Peter, podpredseda NR SR (2023-06-14):
Končím možnosť prihlásiť sa s faktickými. Tri faktické poznámky. S prvou pán poslanec Šefčík.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 136 poslancov, za 112, proti nikto, zdržalo sa 24 poslancov, hlasovali všetci prítomní. Konštatujem, že sme schválili návrh novely zákona, ktorým sa mení a dopĺňa zákon č. 448/2008 o sociálnych službách. Prosím teraz spoločného spravodajcu z výboru pre hospodárske záležitosti poslanca Rastislava Jíleka, aby uvádzal hlasovanie v druhom čítaní o návrhu poslancov Kazdu, Kremského, Zemanovej a Halgašovej na vydanie zákona, ktorým sa mení zákon č. 309/2009 o podpore obnoviteľných zdrojov energie a vysokoúčinnej kombinovanej výroby, tlač 289, bod 43 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Radovana Kazdu, Petra Kremského, Anny Zemanovej a Jarmily Halgašovej na vydanie zákona, ktorým sa mení zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 289.)
Majerský, František, poslanec NR SR (2024-01-24):
Pán kolega Pročko, ďakujem za prejav. Ja som mal dnes takú, takú veľkú diskusiu v meste Poprad, kde sme vlastne riešili takú, takú kriminalitu, ktorá sa nám rozmohla v meste. Taký detský gang nám napáda ľudí, dospelých, deti. A po skončení som sa tam bavil s kolegami policajtmi, ktorých poznám dvadsať rokov, poznáme sa zo zásahov. A vraveli mi takú myšlienku, na ktorú som sa naozaj až teraz nezamýšľal, lebo naozaj v tomto kolotoči, v ktorom teraz ideme, že či si uvedomuje, že ich je... že si uvedomuje, že ich je naozaj málo, že nemá naozaj už dnes kto robiť na polícií, že nebude mať kto vyšetrovať tie veci. A ak sa skrátia tie premlčacie doby na tri roky, tak naozaj veľmi veľa ľudí prepadne do koša. A to je naozaj že veľký problém. A toto si naozaj musíme všetci teraz uvedomiť, a je to jedno, či sme v koalícií, opozícii, že tých problémov, ktoré nastanú, keď sa to schváli, bude veľa, lebo naozaj že máme obrovský problém v Policajnom zbore na každom jednom okrese, my si myslíme. A keď, keď sa mýlim, opravte ma, kolegovia, ktorí viete, či to tak nie je. Ale naozaj obrovský problém máme na Policajnom zbore, že je nedostatok policajtov, noví neprichádzajú, starší odišli a budú odchádzať do výsluhového dôchodku, lebo je to teraz pre nich výhodné kvôli valorizácii. A doplatia naozaj na to ľudia, ktorí budú okradnutí, bude im spôsobená nejaká škoda, bude im spôsobené nejaké majetkové, fyzické napadnutie, lebo jednoducho, ak sa to nebude stíhať vyšetrovať, nebude to mať kto robiť, tak na to budú doplácať jednoducho ľudia. To si naozaj musíte naozaj teraz uvedomiť, že toto tu tuná už nie je, a ja to počúvam od ľudí, ktorí sú v tom praxi, hej, to nie je, že mi to povedala babka na trhu. (Potlesk.)
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 145 prítomných, 90 za, 43 proti, 11 sa zdržalo, 1 nehlasoval. Konštatujem, že sme tento návrh schválili. Pristúpime k hlasovaniu o bode 13 programu, je to prvé čítanie o vládnom návrhu zákona, ktorým sa mení a dopĺňa zákon č. 488/2013 o diaľničnej známke, ktorý máme ako tlač 218. Opäť dávam slovo spravodajcovi poslancovi Justínovi Sedlákovi, aby hlasovanie uviedol. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 218.)
P. Hrušovský, podpredseda NR SR: (2002-02-07):
G. Krajči, poslanec: Ďakujem pekne, pán predsedajúci. Pán minister, len jedna otázočka. Isteže, bola to budova špeciálne postavená na tieto účely, takže postaviť niečo podobné bude obnášať určité finančné zdroje, ktoré je potrebné uvoľniť zo štátneho rozpočtu. Chcem sa preto opýtať, pán minister, koľko bude stáť rekonštrukcia nových priestorov na tieto účely a či azda nebolo možné s týmto chvíľku počkať. Ďakujem.
Figeľ, Ján, podpredseda NR SR (2012-06-27):
Ďakujem pekne. S reakciou na faktické pán poslanec Galis.
Suja, Miroslav, poslanec NR SR (2022-02-08):
Ďakujem za slovo, pán predsedajúci. Pán poslanec Fico, súhlasím, že referendum je jediná možnosť, ako zvrátiť túto zmluvu, a ja môžem prehlásiť, že hnutie REPUBLIKA spraví všetko pre to, aby boli čo najskôr vyzberané podpisy. A ak ho náhodou naša paródia na prezidentku vyhlási, spravím všetko pre to, aby bolo úspešné. To verejne prehlasujem. Viete, Slováci chcú s každým vychádzať dobre a to nám dneska, poukázali sme na to aj vonku, aj tí, čo protestujú pred Národnou radou, s každým chceme vychádzať dobre ako hrdý a rovnocenný partner. Ale vysvetľovať to takým stančíkom, pročkovcom alebo tuto žiakovcom (reakcia z pléna), to, žiakovcom, to sa nedá. Lebo viete čo? Oni sú hlboko vopchaní – a je po ôsmej večer, tak môžem povedať – v riti Američanom a oni nič iné nepočúvajú. (Reakcie z pléna.)
Ľ. Vážny, minister dopravy, pôšt a telekomunikácií SR: (2009-09-09):
Vláda Slovenskej republiky návrh zákona prerokovala dňa 15. júla 2009 a prijala k nemu uznesenie č. 511. Účelom predloženého návrhu zákona je v súlade s novou legislatívou Európskej únie prijatou v sektore železničnej dopravy tiež formou takzvaných balíčkov vytvoriť a rozvíjať modernú a kvalitnú železničnú infraštruktúru. Prvé dva balíčky právotvorby orgánov Európskej únie reflektoval doteraz platný zákon č. 164/1996 Z. z. o dráhach postupne 12 novelami, čo tiež vyvolalo rozvrat jeho pôvodnej koncepcie. Prijatie tretieho balíčka znamená takú koncepčnú zmenu, ktorú nemožno zapracovať do existujúceho zákona, a preto sme pristúpili k vypracovaniu novej právnej úpravy tejto problematiky a k jej rozdeleniu do dvoch zákonov. Návrh zákona o doprave na dráhach svojím obsahom najmä upravuje podmienky poskytovania dopravných služieb na dráhach dráhovými podnikmi, udeľovanie licencií dráhovým podnikom a prepravu nebezpečného tovaru jednotne so štátmi spoločenstva, presnejšie práva a povinnosti dopravcov a posilňuje práva cestujúcich vo verejnej osobnej doprave, upravuje povinnosti odosielateľov a príjemcov v nákladnej doprave, vytvára systém certifikácie rušňovodičov. Posilňuje trhové prvky v oblasti železničnej dopravy, a tým vytvára konkurencieschopnosť železničnej dopravy s inými druhmi dopravy. V oblasti týkajúcej sa iných druhov dráh nedochádza k podstatným koncepčným zmenám. Nová úprava problematiku iných dráhových infraštruktúr upresňuje a zosúlaďuje s existujúcimi trhovými faktormi. Navrhovaná právna úprava je v súlade s Ústavou Slovenskej republiky, platným právnym poriadkom Slovenskej republiky, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Návrh zákona bude mať dopad na štátny rozpočet v rozsahu uvedenom v doložke finančných, ekonomických a environmentálnych vplyvov a vplyvov na zamestnanosť a na podnikateľské prostredie. Návrh zákona nebude mať vplyv na rozpočty štátnych fondov vyšších územných celkov ani na rozpočty obcí, nebude mať negatívny vplyv na životné prostredie a tiež nemá priamy dopad na zamestnanosť. Dovoľujem si vás požiadať, vážené pani poslankyne a poslanci, o podporu pri prerokovávaní predloženého vládneho návrhu zákona a o jeho schválenie v prvom čítaní. Pán podpredseda, skončil som, ďakujem.
Petrák, Ľubomír, poslanec NR SR (2013-06-26):
Ďakujem pekne za slovo. Pán kolega Číž, ja s vami plne súhlasím, že parlament je nástrojom na demokratické spravovanie štátu a keďže štát spravuje vládna väčšina, tak by predovšetkým tu mal byť vytvorený priestor na to, aby sa presadzoval vládny program. Samozrejme, to nevylučuje aj otázky, že opozícia alebo menšina môže predkladať pozmeňujúce návrhy, ktoré vylepšujú veci tak, ako ich, ako ich vidí vládna väčšina. Ja s vami plne súhlasím v tom, že parlament by mal byť nie ochotníckou scénou a diskusným klubom, ale priestorom na vecné riešenie problémov v spoločnosti. Správne ste pomenovali napríklad posledne vrátený zákon pánom prezidentom, kde namiesto o pripomienkach prezidenta sme sa jeden deň bavili o vecnom riešení problémov, ktoré sú v zákone popísané, bavili sme sa o týchto problémoch v prvom čítaní, bavili sme sa v druhom čítaní a namiesto pripomienok prezidenta sme sa bavili aj pri vrátení, pri vrátení zákona. Pokiaľ si opozícia, ctená opozícia nezačne vykladať rokovací poriadok tak, ako je skutočne napísaný, a nebude vnímať parlament ako priestor na riešenie problémov, ale len na vlastnú sebaprezentáciu, tak bude podľa môjho názoru potrebné pristúpiť aj k výraznejším, k výraznejším zásahom do rokovacieho poriadku. Lebo napriek tomu, že je náš rokovací poriadok najliberálnejší, najbenevolentnejší, ja by som povedal, tak tento rokovací poriadok nemôže byť o tom, že príde poslanecký návrh zákona, päť, šesť, osem, desať kolegov z klubu vyjadrí svoje pochvalné faktické poznámky a toto sa opakuje, kým sa nevystriedajú všetci členovia opozičného poslaneckého klubu. Toto nie je riešením problémov.
Dostál, Ondrej, poslanec NR SR (2017-05-16):
Vážený pán predkladateľ, vážený pán podpredseda Národnej rady, kolegyne, kolegovia, tak aspoň taká malá vlnka, asi nie mexická. Minulý týždeň prešiel týmto parlamentom širokou zhodou návrh na vyslanie príslušníkov ozbrojených síl, vojenských policajtov do misie Európskej únie v Stredomorí. A sú veci, kde má existovať zhoda medzi koalíciou a opozíciou, teda prinajmenšom medzi demokratickými politickými stranami, ktoré sú zastúpené vo vládnej koalícii aj v opozícii. A verím, že rovnako ako to bolo minulý týždeň, kde sme hovorili o našich záväzkoch voči Európskej únii a o našej pripravenosti podieľať sa na ochrane spoločných hraníc Európskej únie, tak teraz hovoríme o našej ochote a vôli plniť si svoje záväzky voči našim partnerom v rámci Severoatlantickej aliancie. Ak predloženému návrhu možno niečo vyčítať, tak je to, že je to záväzok alebo deklarácia dostať sa na úroveň 1,6 %, nie povedzme 2 %, ako by sa očakávalo od členskej krajiny Severoatlantickej aliancie, ktorá to myslí vážne so svojou spoluzodpovednosťou za obranu seba a svojich spojencov, a že to odsúvame alebo čakáme, že to bude do roku 2020. Ale dobre. Ak toto je ten najmenší spoločný menovateľ, na ktorom sa vieme zhodnúť, tak v tom prípade je to pozitívne. A je to jedna z vecí, aj zahraničná politika, zásadné otázky smerovania Slovenskej republiky, aj vzťah k Európskej únii, aj vzťah k Severoatlantickej aliancii, v ktorých by sme mali možno drobnými krôčkami a bez mexických vĺn, ale snažiť sa hľadať konsenzus demokratických politických strán. Čiže je dobré, ak aj tento návrh deklarácie prejde s pomerne širokou podporou poslancov Národnej rady Slovenskej republiky. Ako tu už spomenul niektorý z kolegov, bolo by dobré, keby povedzme návrh tohto typu bol nielen navrhnutý zástupcami dvoch z troch koaličných strán. Ja verím, že tá tretia sa nepripojila len z nejakých technických dôvodov a že za tým netreba nič iné hľadať, iba že ste nikoho nezohnali na podpis toho návrhu deklarácie. Ale teda nemala by to byť iba záležitosť koaličná, lebo som presvedčený, že keby ste s týmto návrhom prišli za zástupcami opozície, tak zástupcovia demokratickej časti opozície by nemali problém nielen zahlasovať za to v pléne, ale aj pripojiť sa medzi spolupredkladateľov a tým budovať ten konsenzus. Možno je tak trochu škoda, že tu teraz sedí tak málo poslancov a nesedí tu napríklad pán minister obrany alebo pán minister zahraničných vecí alebo dokonca pán premiér, lebo to sú všetko dôležité veci. A aj tá deklarácia, jeden z jej bodov apeluje na to, aby vláda viacej komunikovala s parlamentom aj v otázkach modernizácie a budovania obranyschopnosti Slovenskej republiky. Ale nie je to podstatné. Podstatné je, a teda nielen to, čo schválime dnes, predpokladám, že o sedemnástej budeme o tomto návrhu hlasovať, ale najmä to, ako sa táto deklarácia bude v realite napĺňať. A kolegovia už avizovali, že po deklarácii príde aj návrh ústavného zákona, ktorý by to mal pevnejšie ukotviť. Takže ďakujem a vyjadrujem tiež podobne ako predrečníci ochotu podporiť tento návrh deklarácie.
J. Brocka, poslanec: (2005-05-25):
Budeme hlasovať o ďalších pozmeňujúcich návrhoch, ktoré predložila pani poslankyňa Černá. Najprv budeme hlasovať o prvých piatich, ktoré spolu súvisia, budeme hlasovať spoločne o bodoch 1 až 5.
Náhlik, Peter, poslanec NR SR (2019-12-03):
Pán predsedajúci, dajte, prosím, hlasovať o pozmeňujúcom návrhu pána poslanca Náhlika a Senka.
Grendel, Gábor, podpredseda NR SR (2021-06-30):
Ďakujem pekne. Teraz pristúpime k výročnej správe o činnosti Ústavu pamäti národa za rok 2020 . Správa je uverejnená ako tlač 542 a správa výboru ako tlač 542a. Dávam slovo predsedovi Správnej rady Ústavu pamäti národa pánovi Jánovi Pálffymu, aby správu uviedol. Kolegovia, poprosím vás, z úcty k pánovi predsedovi Správnej rady, aby ste sa utíšili. Ak nemáte záujem počúvať výročnú správu, aby ste opustili rokovaciu sálu. Ďakujem pekne za pochopenie.
Žarnay, Oto, poslanec NR SR (2016-06-17):
Ďakujem pekne. Pán poslanec Kollár, ja by som vám chcel len povedať, že 8. apríla oslavujú Rómovia medzinárodný deň. Je to medzinárodný deň Rómov, nie Cigánov. Už tým, ako používate svojvoľne tento pojem vzbudzuje emócie, pretože podsúvať ľuďom termín Cigán a nie Róm nepôsobí, že chcete priniesť nejaké konštruktívne návrhy, ale znovu šíriť nenávisť voči tomuto etniku. Ja som mal rómskych žiakov, ja mám rómskych kamarátov, nie Cigánov. A druhá zase vec, čo by som vás chcel možno aj pochváliť, keby ste boli vy vystúpili miesto pána Krajniaka v úvode s takýmto prejavom, tak by som si povedal: celkom fajn. Áno, poďme postihovať všetkých, bez rozdielu, či sú bieli, či sú Rómovia, či sú takí, onakí. Kto si postaví načierno stavbu, musí ju štát alebo musí ju obec zbúrať. Ale pán Krajniak 90 % svojho času rozprával o Rómoch. A preto som reagoval ja a asi aj ostatní na jeho príhovor takýmto spôsobom, že prečo ideme diskriminovať len jednu časť obyvateľov, ktorí sú rómskeho pôvodu. Prečo nehovoríme o stovkách iných nelegálnych stavieb na Slovensku, ktoré postavili nie Rómovia, ale ktoré postavili bieli? Keby bol ten prejav takto postavený, možno by sme mali k tomu aj menej výhrad. Ďakujem pekne.
Fico, Robert, poslanec NR SR (2023-05-18):
Ďakujem. Pán predseda, podľa § 34 v spojení s § 128 zákona o rokovacom poriadku podávam procedurálny návrh týkajúci sa vecného postupu rokovania Národnej rady, aby Národná rada vykonala kontrolnú právomoc vo vzťahu k Ministerstvu obrany Slovenskej republiky, a to nasledovne. Žiadame ministra obrany Slovenskej republiky o predloženie správy o stave obranyschopnosti Slovenskej republiky, najmä informáciu o tom, koľko akého druhu výzbroje vrátane munície bolo odovzdaných akýmkoľvek právnym spôsobom tretiemu štátu, osobitne Ukrajine, aký je aktuálny stav zásob výzbroje a munície armády z hľadiska zabezpečenia obranyschopnosti Slovenska, a to to v lehote do 15 dní. Zároveň žiadam, aby minister obrany predložil túto správu na rokovaní pléna Národnej rady Slovenskej republiky, prípadne aj na neverejnom. Odôvodnenie: Tu sa taja akékoľvek informácie o stave obranyschopnosti Slovenskej republiky, preto tento procedurálny návrh. Ďakujem pekne.
Maďarič, Marek, minister kultúry SR (2012-06-22):
Ďakujem pekne. Pán poslanec Viskupič, mediálny komplex je legitímny cieľ, ak sa pripravuje transparentne. Ak sa, pán poslanec Krajcer, odvolávate na stanovisko Rady RTVS, no vy ste z Rady RTVS urobili orgán bez kompetencií a iba diskusný klub. Zobrali ste jej kľúčové kompetencie voliť, prípadne odvolávať generálneho riaditeľa a veľmi šikovne ste opäť hovorili o zmluvnom záväzku. Ale my tu hovoríme o zámere vstúpiť do zmluvného záväzku. To je veľký rozdiel. A RTVS je v zisku aj vďaka najväčšej dotácii v štátnej histórii STV a SRo, ani Rybníček nedostal takú dotáciu, akú ste vy dali generálnej riaditeľke Zemkovej. Pán poslanec Abrhan, ja neviem, prečo vy, či zámerne alebo nezámerne, ignorujete fakt, že nehovoríme o zmluve, ale o zámere vstúpiť do zmluvy. A o tom hovorí aj zákon, čiže je zbytočné sa pýtať, kto bude druhou zmluvnou stranou, keď tu je merito veci v zámere vstúpiť do zmluvného záväzku. A oceňujem preto poznámku pána poslanca Matoviča, ktorý to správne chápe. Len k jeho teda polemike o tom, že či vyhlásenie verejnej súťaže je zámerom alebo až uzatváranie zmluvy, myslím si, že pán predseda výboru predložil aj vám stanovisko legislatívy Národnej rady, ktorá veľmi jasne sa v tomto zmysle vyjadrila, že vyhlásenie obchodnej súťaže je zámerom vstúpiť do zmluvného záväzku. No, insitné otázky pani poslankyne Vášáryovej komentovať nebudem.
P. Paška, predseda NR SR: (2007-09-04):
Pán poslanec Lipšic, nech sa páči.
Paška, Pavol, predseda NR SR (2013-10-29):
(Hlasovanie.) 138 prítomných, 120 za, 1 proti, 17 sa zdržali. Tento návrh sme schválili.
Gaborčáková, Soňa, poslankyňa NR SR (2017-03-22):
Ďakujem, pani kolegyňa, za taký praktický pohľad človeka, ktorý teda žije v tom bariérovom prostredí, a možno pokiaľ sa nám niečo nestane, tak vždy budeme vnímať možno politicky, že niečo kritizuješ, ale pravda je taká, že naozaj tých bariér na Slovensku je dosť. Ja by som sa možno trošku zdržala pri integrácii detí so zdravotným znevýhodnením do škôl. Ja tiež pochádzam z vedľajšieho okresu ako pán kolega a chcem povedať, že mám inú skúsenosť. V našej triede vždy bývali Rómovia a my ostatné deti sme sa striedali pri nich tak, že vždy niekto iný pri ňom sedel. Dnes, keď ich stretnem na ulici, tak sú to slušní Rómovia, ktorí sa so mnou aj porozprávajú. A naozaj hádzať všetkých do jedného vreca sa nepatrí a naozaj potom je to ten fašizmus. Pretože naozaj pochádzam z prostredia, odkiaľ pochádzate aj vy, a mám inú skúsenosť práve s tým, že predošlý systém, keď som teda chodila na základnú školu, tak ich integroval bežne do tried a nikto sa nad tým nepozastavoval, že je to nejaký problém. A každý sme si to podľa mňa normálne vyskúšali a jednoducho sme to prijali, že je to tak a hotovo. Teraz sa nad tým úplne rozčuľujeme, rozdeľujeme, rodičia píšu petície. Ja si myslím, že sa treba len vrátiť k tomu, čo bolo zaužívané aj v minulosti. A čo sa mi ešte nepáči, že kolegyňa si poprosila slovo, aby jej teda zastavili čas, a všetci hovoríme o veľkej tolerancii ako... (Prerušenie vystúpenia časomerom.)
Krošlák, Ján, poslanec NR SR (2021-02-05):
Pán Šimko, prečo reagujem aj na vás? Lebo na Blahu reagovať nebudem, to divadlo tu robiť nebudem, to ma nebaví. Reagoval som na pána Beluského a na vás, lebo vaše príhovory boli vecné. Mám, ste, vyzeráte obidvaja múdri ľudia. Takže začnem s týmto. Furt tu mocete dokolečka neúmyselný trestný čin. My sme, áno, my sme zmenili zákon, že môže kandidovať za prokurátora aj jedného, aj druhého advokát alebo sudca, nielen prokurátor. Ale my sme zmenili zákon, že môže kandidovať niekto, kto spáchal neúmyselný trestný čin alebo to bolo aj predtým? Bolo to aj predtým? To znamená aj pri tých voľbách predtým, že proste mohli, my sme, to tam bolo, to je fakt, že môže kandidovať za špeciálneho alebo generálneho niekto, kto spáchal neúmyselný trestný čin. To tam bolo aj predtým. Čiže to je normálna, regulérna vec, ktorá tu bola. A teraz sa vrátim k tej vašej policajnej kariére. Nepochybujem o tom, že ste boli dobrý policajt. Nestretli ste sa nikdy s prokurátorom, ktorý by bol odsúdený alebo trestne stíhaný, keby bol trestne stíhaný, asi by mal pozastavené svoju funkciu. Ale a prečo ste sa nestretli nikdy? Ako je to možné, že za posledných 15 rokov nebol žiaden prokurátor odsúdený? Myslím trestnoprávne. Nieže mal nejaké disciplinárne konanie. Ako je to možné? Alebo sa vás spýtam, alebo stretli ste sa s takým, ktorého by ste dali zavrieť? Mali ste takú skúsenosť ako policajt, že boli prokurátori, ktorí vám robili zle, ktorí by mali sedieť, na ktorých ste mali veci? Ale beriem to tak, že ste sa to báli vtedy povedať. No, čiže my to teraz meníme. To je to, čo robíme, meníme to. Takže povedzte, že či ste videli prokurátorov v minulosti, keď ste boli, ktorých by ste zavreli na fleku do basy. A povedzte, že či ten neúmyselný trestný čin, či to bolo aj predtým a či to je proste fakt, že to tak je. Tak prečo by nemohol kandidovať, prečo by ho to malo diskvalifikovať?
Ďuriš Nicholsonová, Lucia, podpredsedníčka NR SR (2017-09-14):
Registrujem, pani poslankyňa. Teraz poprosím opäť pána poslanca Mihála ako spravodajcu z gestorského sociálneho výboru. Nech sa páči.
Kollár, Boris, predseda NR SR (2020-07-10):
Ďakujem. Slovo má pán poslanec Marek Kotleba.
Grendel, Gábor, podpredseda NR SR (2020-04-02):
Pán poslanec Borguľa.
Nicholsonová, Lucia, poslankyňa NR SR (2014-11-09):
Ďakujem veľmi pekne. Škoda, že tu nie je nikto z vlády momentálne, aj keď stále hovoríme o tom istom. Hovoríme o vyslovení nedôvery predsedovi tejto vlády, ktorý sa tu neukázal už neviem odkedy; odkedy mu nakladáme. A môžem vám povedať, pán poslanec Lipšic, že toto je zásadná informácia, popri ktorej vyznieva ešte aj tá informácia o tom, že máte nejakého primitíva v správnej rade nemocnice, tak bezvýznamne ako smrad vo vesmíre. Ako smrad vo vesmíre. Týmto znovu ožila Gorila. A už sa z toho premiér tejto krajiny nevyzuje tým svojím trápnym „no comment“. Bude sa musieť priznať ku kole a bude sa musieť priznať aj k Vazovovej. Toto je na okamžitú demisiu vlády, vážení. Na okamžitú demisiu vlády! Lebo sa ukázalo, že ľudia vo vláde nie sú ničím iným, iba výpalníkmi z finančnej skupiny. Toto je na predčasné voľby!
Bugár, Béla, podpredseda NR SR (2016-11-30):
Prezentujme sa a hlasujme. (Hlasovanie.) Prítomných 141, za 52, proti 26, zdržalo sa 63 poslancov. Návrh nebol prijatý.
Pellegrini, Peter, predseda NR SR (2015-04-23):
Ďakujem pekne. O to isté by som požiadal aj vás s pánom kolegom Hlinom, keby ste stále neopakovali dookola to isté a tiež trošku oživili vaše príspevky. (Potlesk.) Pán poslanec Hlina s procedurálnym návrhom. (Reakcia z pléna.)
Šeliga, Juraj, podpredseda NR SR (2021-01-14):
Pán poslanec Pročko.
Šípošová, Janka, poslankyňa NR SR (2015-02-18):
Ďakujem pekne. Pán Petrák, asi si nepomôžem touto otázkou, vôbec sa ďalej nedostaneme, ale ja neverím svojim zmyslom. Vy stále hovoríte, že nie je dôležité, kto napíše odborné stanovisko. Prosím vás, to ako keby ani nebolo dôležité, či to vôbec je právnik alebo či to vôbec je lekár, ktorý vám predpíše liek, alebo či teda vlastne odobrujete ľudových liečiteľov, ktorí sa vydávajú za tých, ktorí dokážu uzdraviť, nechcem hovoriť osobne, chorých ľudí. Ja mám pocit, že sme sa vrátili niekde strašne ďaleko do minulosti, a veľmi sa toho bojím.